CELEX: 32012D0366
Language: sk
Date: 2012-06-13 00:00:00
Title: 2012/366/EÚ: Rozhodnutie Európskeho parlamentu a Rady z  13. júna 2012 o uvoľnení prostriedkov z Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

10.7.2012   
            
            
               SK
            
            
               Úradný vestník Európskej únie
            
            
               L 178/13
            
         ROZHODNUTIE EURÓPSKEHO PARLAMENTU A RADY
   z 13. júna 2012
   o uvoľnení prostriedkov z Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2012/366/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (2),
   so zreteľom na návrh Európskej komisie,
   keďže:
   
               (1)
            
            
               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami.
            
         
               (2)
            
            
               Medziinštitucionálna dohoda zo 17. mája 2006 umožňuje uvoľnenie prostriedkov z fondu v rámci ročného stropu vo výške 1 miliardy EUR.
            
         
               (3)
            
            
               Nariadenie (ES) č. 2012/2002 obsahuje ustanovenia, podľa ktorých je možné fond použiť.
            
         
               (4)
            
            
               Taliansko predložilo žiadosť o uvoľnenie prostriedkov z fondu v súvislosti s prírodnou katastrofou spôsobenou záplavami v Ligúrii a Toskánsku,
            
         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa uvoľnia prostriedky z Fondu solidarity Európskej únie s cieľom poskytnúť sumu 18 061 682 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.
   
      V Štrasburgu 13. júna 2012
      
         
            Za Európsky parlament
         
         
            predseda
         
         M. SCHULZ
      
      
         
            Za Radu
         
         
            predseda
         
         N. WAMMEN
      
   
   
      (1)  Ú. v. EÚ C 139, 14.6.2006, s. 1.
   
      (2)  Ú. v. ES L 311, 14.11.2002, s. 3.